พอดีคิดว่าตัวเองน่าจะเป็นกลากน่ะค่ะ สังเกตจากลักษณะแล้ว เมื่อก่อนขึ้นแค่ที่หลังนิดเดียว จะคันแค่บางเวลาค่ะ เป็นมาสักพักไม่หายสักที แล้วเริ่มมาเป็นที่ต้นขาน่ะค่ะ จากนิดเดียวเป็นวงใหญ่ขึ้น ตอนแรกเป็นตุ่มแล้วคันค่ะ สักพักก็กลายเป็นวงกว้างลักษณะคล้ายกลาก ตอนนี้คือมีคันบ้างบางเวลาค่ะ แต่ส่วนใหญ่จะไม่ค่อยคันแล้ว เลยอยากรู้ว่าต้องใช้ยาอะไรคะถึงจะหาย
สวัสดีค่ะ โรคกลาก(Ringworm)เป็นโรคติดเชื้อรากลุ่ม dermatophytes ที่บริเวณผิวหนัง ผม หรือเล็บ การติดเชื้อราเหล่านี้เกิดจากการไปสัมผัสกับผู้ป่วยที่เป็นโรคกลาก หรือสัมผัสกับดิน ทราย ที่มีเชื้อราอยู่ หรืออาจติดมากับสัตว์ที่เป็นโรคกลากอยู่ เช่น หมา แมว สำหรับกลากที่เป็นบริเวณลำตัว ลักษณะจะเห็นเป็นผื่นรูปวงกลมหรือวงรีที่มีขอบเขตหยึกหยักไปมา ผื่นจะเป็นแบบยกนูนขึ้นจากผิวหนัง และขอบของผื่นจะยกนูนสูงกว่าตรงกลางของผื่น ผื่นมีสีแดงและมีขุยสีขาวๆ ปกคลุมดังนั้น หากลักษณะผื่นที่เป็นอยู่เข้ากันได้กับโรคกลาก การรักษาคือการทายาฆ่าเชื้อรา เช่นketoconazole, coltrimazole โดยอาจต้องใช้เวลารักษาอย่างน้อย 2 สัปดาห์ อาจนานถึง 8 สัปดาห์ ร่วมไปกับการดูแลสุขอนามัยอื่นๆ ได้แก่ การระวังอย่าให้ผิวหนังเปียกชื้นหรือไม่สัมผัสน้ำบ่อยๆป้องกันการแพร่เชื้อไปยังบุคคลใกล้ชิดโดยแยกเสื้อผ้า ถุงเท้า รองเท้า หมวก และของใช้ส่วนตัวอื่นๆ ซักทำความสะอาดตากแดดให้แห้งทุกครั้ง และควรแยกที่นอน นและนข้างจากคนอื่น หมั่นนำเบาะนอน น ตากแดดบ่อยๆ เป็นต้น หากหมาและแมวที่เลี้ยงเป็นโรคผิวหนังควรนำไปหาสัตวแพทย์รักษาด้วยอย่างไรก็ตาม ผื่นคันตามลำตัวและขา อาจเกิดจากโรคอื่นๆ ได้อีกเช่น อาจเป็นผื่นแพ้สัมผัส ผื่นจากการติดเชื้อไวรัสหรือแบคทีเรีย ผื่นแพ้ยา ผื่นของโรคภูมิแพ้ตนเอง เป็นต้น ดังนั้น หากไม่แน่ใจว่าใช่โรกลากหรือไม่ ควรไปพบแพทย์เพื่อตรวจค่ะ